ໂຄວິດ-19 ມີຜົນກະທົບ ຕໍ່ບ່ອນຫຼິ້ນກາຊິໂນ ໃນສະຫະລັດ
ທ່ານລີ ຈັນສີ ກໍແມ່ນຜູ້ນຶ່ງ ທີ່ເປັນຄົນສາກໄພ້ ມາໄດ້ຫຼາຍປີແລ້ວ ຊຶ່ງທ່ານໄດ້ໂອ້ລົມກັບວີໂອເອວ່າ ການແຜ່ ລະບາດຂອງໂຄວິດ-19 ໄດ້ເຮັດໃຫ້ເກີດຜົນກະທົບ ຕໍ່ທຸລະກິດ ແລະພວກລູກຄ້າທີ່ມາຫຼິ້ນ.
ສະຫະລັດ ມີບ່ອນຫຼິ້ນກາຊີໂນຫຼາຍໆແຫ່ງໃນລັດຕ່າງໆ ເພື່ອເປັນການພັກຜ່ອນ ທີ່ຖືກ ຕ້ອງຕາມກົດໝາຍ ບ່ອນທີ່ມີຊື່ສຽງທີ່ສຸດ ກໍຄື ຢູ່ທີ່ ນະຄອນລາສເວກັສ ລັດເນວາດາ ຕັ້ງຢູ່ທາງພາກຕາເວັນຕົກຂອງສະຫະລັດ ຢູ່ສະຖານທີ່ແຫ່ງນີ້ ມີ ຄົນອາເມຣິກັນເຊື້ອ ສາຍລາວຈຳນນວນນຶ່ງພາກັນເປັນເຮັດວຽກຢູ່ພະແນກຕ່າງໆ ຮວມທັງຄົນສາກໄພ້ ທີ່ ພາກັນຖືກຜົນກະທົບຈາກໂຄວິດ-19 ບໍ່ມີວຽກເຮັດມາໄດ້ ຊົ່ວໄລຍະນຶ່ງແລ້ວ ນອກ ຈາກນັ້ນ ກໍມີກາຊີໂນ ຢູ່ອີກຫຼາຍລັດ ເຊັ່ນວ່າຢູ່ໃນລັດ ແມຣີແລນ ຕິດກັບຊາຍແດນ ນະຄອນຫຼວງວໍຊິງຕັນ ຮວມທັງທີ່ຕັ້ງຢູ່ National Harbor ຊຶ່ງເປັນບ່ອນທ່ອງທ່ຽວ ແຫ່ງນຶ່ງ ຢູ່ບ່ອນນີ້ເອງມີ ຄົນອາເມຣິກັນເຊື້ອ ສາຍລາວອີກຈຳນວນນຶ່ງເປັນພະນັກ ງານສາກໄພ້ແລະເຮັດວຽກໃນໜ້າທີ່ຕ່າງໆ ທ່ານລີ ຈັນສີ ກໍແມ່ນຜູ້ນຶ່ງທີ່ເປັນຄົນສາກໄພ້ມາໄດ້ຫຼາຍປີແລ້ວ ຊຶ່ງທ່ານໄດ້ໂອ້ ລົມ ກັບ ວີໂອເອວ່າ ການແຜ່ລະບາດໂຄວິດ-19 ໄດ້ເຮັດເກີດຜົນກະທົບຕໍ່ທຸລະກິດ ແລະພວກລູກຄ້າທີ່ມາຫຼິ້ນ ທ່ານລີ ໄດ້ກ່າວເຖິງສະພາບການສູ່ວີໂອເອຟັງ ດັ່ງນີ້: ບັນດາພະນັກງານທຸກຄົນໄດ້ຮັບສິດພິເສດໃນການສັກຢາວັກຊີນປ້ອງກັນໂຄວິດ-19 ເພາະເປັນວຽກງານທີ່ຕ້ອງຢູ່ປະປົນ ແລະສ້າງຄວາມບັນເທີງ ໃຫ້ແກ່ສາທາ ລະນະຊົນ ທ່ານລີກ່າວວ່າ ກ່ອນທີ່ຈະໄດ້ມາເຮັດວຽກ ເປັນຄົນສາກໄພ້ຫຼິ້ນ ໃຫ້ ພວກລູກຄ້າຢູ່ກາ ຊິໂນແຫ່ງນີ້ ທ່ານຕ້ອງໄດ້ຜ່ານການເຝິກອົບຮົມເປັນເວລາສາມ ເດືອນ ໂດຍໄດ້ຮັບໃບ ປະກາດສະນີຍະບັດຢັ້ງຢືນ ຈຶ່ງໄດ້ຖືກຮັບເຂົ້າມາເປັນພະ ນັກງານເຮັດວຽກຢູ່ທີ່ນີ້